Stasys Museum

Stasys Museum – šiuolaikinio meno muziejus, atidarytas 2024 m. gegužės 31 d. Panevėžyje (Respublikos g. 40). Muziejus pavadintas vieno žinomiausių šiuolaikinių lietuvių dailininko Stasio Eidrigevičiaus garbei ir dedikuotas jo kūrybai. https://stasysmuseum.com/apie/ 2023 m. spalį Stasio Eidrigevičiaus menų centras pakeitė pavadinimą į „Stasys Museum“.https://structum.lt/stasio-eidrigeviciaus-menu-centras-virsta-stasys-museum/

 Architektūra 
Muziejaus architektūros konkursą laimėjo komanda „IMPLMNT architects“, kuriai atstovavo Aurimas Syrusas, Greta Šidlauskaitė ir Ričardas Bertašius. Siūlydami projektą jie vadovavosi Stasio Eidrigevičiaus nurodytais paprastumo, logikos ir fantazijos raktažodžiais, kurie atspindi esamą meno centro architektūrą.

2021 m. pradžioje pradėti buvusio kino centro „Garsas“ griovimo darbai. 2022 m. birželį baigti pagrindiniai konstrukcijų įrengimo darbai, rugsėjį pradėta tvarkyti vidaus apdaila. „Stasys Museum“ statybos finansuojamos Panevėžio miesto savivaldybės, Lietuvos Respublikos kultūros ministerijos, ES bei privačiomis lėšomis. 2024 m. sausio mėnesį baigti numatyti statybų darbai, o gegužės 31 d. įvyko „Stasys Museum“ atidarymas.https://projektai.panevezys.lt/projektai/miesto-ambicija-s-eidrigeviciaus-menu-centras/miniatiūra|232x232px|Stasys museum finalinė vizija

 Statybų etapai 
„Stasys Museum“ statybas sudaro du etapai. Šiuo metu pastatas yra nebaigtas, antro statybų etapo metu muziejų papildys 3000kv.m. priestatas. Tikėtina, kad jis bus pastatytas iki 2028 m. Muziejuje atsiras kino salė skirta nekomerciniam kinui, papildomos ekspozicijų salės, urbanistinės erdvės lauke su S. Eidrigevičiaus skulptūromis.https://sekunde.lt/leidinys/sekunde/stasys-museum-planuoja-tesini/https://www.lrt.lt/naujienos/kultura/12/2285617/panevezyje-atidaromas-stasys-museum-ambicija-tapti-europos-meno-muzieju-lyderiu

 „Stasys Museum“ erdvės 
Meno centrą sudaro šeši aukštai: rūsys, pirmas aukštas, trys ekspozicijų salės bei lauko terasa.

Rūsyje yra rūbinė, meno kūrinių archyvas bei požeminė automobilių stovėjimo aikštelė. 2026 m. planuojama atidaryti ir kino salę. Pirmame aukšte kartu su registratūra yra įsikūręs Panevėžio turizmo informacijos centras „PanevėžysNow“, taip pat muziejaus parduotuvė. Antrame aukšte – pirmoji ekspozicijų salė, edukacijų erdvė bei administracinės patalpos. Nuolatinė ekspozicija įrengta trečiame aukšte, kuriame eksponuojama dalis parodos „ICON-O-STASYS“ darbų. Ketvirtame aukšte esančioje ekspozicijų salėje rodoma keičiama paroda. Ant stogo esančioje terasoje įrengta panoraminė apžvalgos aikštelė.

Šalia muziejaus įrengta kubo formos poilsio erdvė, kurioje veikia lauko instaliacija „Kvėpavimas“.

 „Pragiedruliai“ 
2023 metų gegužės mėnesį Panevėžyje esančioje rašytojo Juozo Čerkeso-Besparnio sodyboje Skaistakalnio parke buvo atidarytas Stasio Eidrigevičiaus menų centro padalinys – kūrybiškumo centras „Pragiedruliai“. Jame veikia dailės, dizaino, taikomojo teatro, audio-video ir alternatyviosios fotografijos studijos, parodų erdvė ir miesto gyventojams atviras miško daržas.https://www.delfi.lt/kultura/naujienos/centras-pragiedruliai-nori-pakeisti-panevezio-ivaizdi-sis-miestas-ne-tik-marozu-95608215

 Parodos 
„ICON-O-STASYS“ „ICON-O-STASYS“ yra atidaromoji „Stasys Museum“ paroda, kuri pristato Stasio Eidrigevičiaus kūrybą. S. Eidrigevičius yra įvairialypis menininkas – tapytojas, grafikas, fotografas, instaliacijų, skulptūrų, performansų kūrėjas, scenografas, rašytojas, režisierius. Parodoje atsispindi daugiasluoksnis, įvairiomis meninėmis technikomis perteiktas jo kūrybinis pasaulis.

Paroda, kurią kuruoja Lina Albrikienė bei S. Eidrigevičiaus sūnus Ignacy Eidrigevičius, išsidėsčiusi daugiau nei 1 000 kv. m plote. Ekspozicija prasideda antrame aukšte nuo S. Eidrigevičiaus biografijos – apžvelgiama menininko kūrybos chronologija, vaikystės kraštovaizdis ir artimieji, formavę S. Eidrigevičiaus asmenybę.

Trečiame aukšte įrengta nuolatinė ekspozicija. Čia eksponuojami darbai sukurti beveik visomis menininko pamėgtomis technikomis. Ketvirtame aukšte yra trumpalaikė ekspozicija, dabar skirta S. Eidrigevičiui. Joje pristatomi tarpdisciplininio meno kūriniai, tokie kaip kinas ir dokumentuotas performansas.https://renginiai.panevezysnow.lt/renginys/paroda-exhibition-icon-o-stasys/

 Išnašos 

 Nuorodos 
 https://stasysmuseum.com/
 http://www.eidrigevicius.com/

Kategorija:Panevėžio muziejai
Kategorija:Lietuvos asmenybių muziejai